เรื่องร้องเรียน (ถนน,ทางเท้า,เสียงรบกวน,สายไฟ) วันที่ 2022-06-06 00:12:23 — แขวงบางจาก เขตพระโขนง กรุงเทพมหานคร
ผมอาศัยอยู่ในซอยสุขุมวิท 64 ซึ่งในซอยจะมีตึกที่เป็นอาคารชุดอยู่หลายตึก รวมทั้งมีโรงเรียนอยู่บริเวณต้นซอย และกลางซอยรวม 2 โรงเรียน ทุกๆเช้าและเวลาเลิกเรียนจะมีนักเรียนที่พักอยู่ตามคอนโดต่างๆ เดินไปเดินกลับเป็นจำนวนมาก ปัญหาที่พบเห็นคือ 
1. ฝาท่อระบายน้ำเกือบตลอดทั้งซอยมีเสียงดังมากเวลาที่รถยนต์วิ่งทับผ่าน บางท่อมีเส้นเหล็กทีชำรุดเผยอขึ้นมา เคยแจ้งไปที่เขตแต่ก็ไม่เคยมีความคืบหน้า ไม่มีใครสนใจเข้ามาดูแล อยากให้ช่วยดูแลแก้ไขด้วย เพราะผมเองเวลาเดินไปส่งลูกที่โรงเรียนก็ได่ยินเสียงตลอด บางท่อเสียงเังจนน่ากลัว
2. ตามทางเดินมีสายไฟหรือสายสื่อสารที่ขาดห้อยอยู่บริเวณหน้าโรงเรียนแองโกลสิงคโปร์ ผมเห็นคนที่เดินผ่านไปมารวมทั้งเด็กนักเรียนต้องก้มหัวหลบสายทุกครั้ง เวลาที่ต้องเดินผ่าน บางครั้งก็ต้องลงไปเดินที่ถนนเนื่องจากทางเท้าแคบมาก อีกจุดก็บริเวณหน้าบริษัท Hefele ที่มีสายไฟหรือสายสื่อสารขาดห้อยลงมา เกือบจะโดนหน้าคนเดินถนน นี่ก็เกิดขึ้นมาเป็นเวลามากกว่า 1 เดือนแล้ว ยังไม่มีใครมาดูแล
รบกวนฝาก 2 เรื่องนี้ก่อนครับ ถ้าเรื่องเหล่านี้ได้รับการแก้ไข ผู้ที่อยู่อาศัยในซอยนี้คงมีความสุขและคุณภาพชีวิตที่ดีขึ้นอีกมากครับ